Alaa al Aswani

Alaa al-Aswani (,  ahoskatua; Kairo, 1957ko maiatzaren 26a) egiptoar idazle eta intelektual bat da. Naguib Mahfuzetik aparte, nazioartean oihartzun handiena duen autore egiptoarra da.

 Biografia 
Kairon jaio eta intelektualen familia batean hezitakoa, bere aita Abbas al-Aswani  idazlea zen, Aswanen sortua eta 1976an zendua. Bigarren mailako ikasketak egin zituen frantsesezko institutu batean eta, ondoren, hortzetako kirurgia ikasi zuen Estatu Batuetan, Illinoiseko unibertsitatean, Chicagon. Dentista lanetan aritu zen Kairon.

Bere osaba Baxa izan zen 1952ko Egiptoko iraultzaren aurretik, eta baita Hezkuntza ministroa ere.

 Ibilbide intelektuala 
Egiptoko oposizioko egunkarietan bere idatziak argitaratu ditu eta ezkerreko intelektualengandik hurbil dago, batez ere Sonallah Ibrahimengandik. Alderdi politikoetatik independente gisa aurkezten du bere burua. Hala eta guztiz ere, Kifaya (Aski da) oposizioko taldeko kide fundatzaileetako bat izan da. Taldeak lehendakaritzarako hauteskunde benetan askeak izateko aldarrikapenarekin bat egiten du. 2011 urtean, Mubarak presidentearen dimisioa eskatzen zuten Tahrir plazako kontzentrazioetan parte hartu zuen. Elkarrizketa  Alaa al-Aswany idazlearekin, ABC egunkarian,

 Ibilbide literarioa 
Bere lana ''Jakobian eraikina'', 2002an argitaratuta, arrakasta  itzela izango zuen   eleberria da, benetako argitalpen-fenomeno bihurtu zen mundu arabiarrean, eta hogei bat hizkuntzatara itzuli zen berehala, zinemara eta telebistara egokitzeaz gain. Kairoko hirigune historikoko eraikin zahar baten bizitza zalapartatsua deskribatzen du. Bertan, biztanleek erregimenaren ustelkeria zapaltzaileari eta presio islamistaren igoerari aurre egiten diote. Liburua Aswaniren bigarren eleberri batekin kateatzen da ''Txikago''. 2006an argitaratu zen, eta 2001eko irailaren 11ko gertaeren ondoren Estatu Batuetako ikasle arabiarren bizitza deskribatzen du. Arrakasta handia izan zuen liburuak. 2015ean, Egiptoko autoen kluba hainbat hizkuntzatara itzulita.

 Estiloa 
Alaa al-Aswaniren lanak estilo errealista eta zuzena du, irakurle gehienentzat ulergarria.

 Lan euskaratuak 

 ''Jakobian eraikina'': Kairoko eraikin bati eta hango biztanleen bizitzari buruzko eleberria. 2011 urtean Arantzazu Royo eta Xabier Olarra itzultzaileek euskaratuta argitaratu zuen Igela etxeak.  2012an itzulpen Euskadi saria irabazi zuen.  Jatorrizko testua arabieratik euskarara zuzenean ekarria da.
Egilearen obra 33 hizkuntzatara itzulia zen dagoenko  eta  euskara 34.a dela jakitean poza hartu zuen idazleak, itzultzaileei bidalitako zorion mezuan adierazten zuenez. 2021ean berrargitaratu zen euskaraz.

 Sariak 

 2005: Literatura arabiarreko Hraheel Saria, 
 2005: Cavafi Nazioarteko Saria.
 2006: Toulongo Zinemaldiko Nobela Handiaren Saria
 2007: Mediterraneoko Fundazioaren Kulturaren Saria
 2007: Grinzane Cavour saria, Mediterraneoko Fundazioarena, Grinzane Cavour saria.
 2008: Mediterraneoko Fundazioaren Bruno-Kriesky saria, 
 2008: "Friedrich saria"
 2010: Illinoiseko Unibertsitateko saria. Illinoiseko Unibertsitatearen lorpenen saria.
 2011: Metropoli Urdina saria literatura arabiarrarentzat. 
 2012: Tiziano Terzani literatura-saria
 2012: "Mediterraneoko Kultur Saria". Mediterraneoko Kultur Saria

 Erreferentziak

 Kanpo estekak 

Kategoria:Kairotarrak
Kategoria:Egiptoko eleberrigileak
Kategoria:Odontologoak